Peter Baden

Peter Baden (født 4. februar 1979, Peter Skaare Baden) er en norsk komponist, arrangør, musikkprodusent og musiker, og har hatt sitt virke siden 1999.

Han har utdannelse fra NISS (Nordisk Institutt for Scene og Studio), nå Westerdahls, der han studerte musikkproduksjon og slagverk. Han senere har vært faglærer i laptop som hovedinstrument, i årene 2008-16.

Rytmer fra verdensrommet er en multimedial konsert for to slagverkere («trommonauter»), interaktiv video, laser og projiseringer, som har turnert på skoler, kulturhus og festivaler siden 2010 og har spilt for ca.  barn over hele landet.

Det norske teatret oppsetning Rytmar frå verdsrommet fra 2015 bygger videre på dette materialet.

Peter Baden har bidratt som komponist, produsent, musiker, arrangør og musikalsk leder til en rekke forestillinger og konserter.

Han har komponert for Radioteatret, NRK, skrevet musikken til den tyske spillefilmen Hansl und Gretl, skrevet flere bestillingsverk, tonesatt filmer for Snøhetta/ANTI, skrevet musikk sammen og spilt med artister som Thea Hjelmeland, Emilie Nicolas, Synne Sanden, Mari Boine, Hanne Hukkelberg, Anne-Marie Giørtz og Eivind Aarset, Mungolian Jet Set, Gamelan Shockbreker (Indonesia/Norge) og har også turnert med artister som Ravi, Ingrid Olava, Anneli Drecker, Eva & The Heartmaker, Bjørn Eidsvåg, Trond Viggo Torgersen, Ensemble Denada og Xploding Plastix.

Peter Baden har skrevet musikk for flere orkestre, det første store prosjektet var "The Evolving European" (med Atle Halstensen) for Bergen filharmoniske orkester i 2004. Verket ble også framført i ny versjon i Berlin 2007 av Berliner Kammersymphonie.

Baden har laget musikken til flere musikaler. Dropout – the musical (2012) og Spring Up Musical (2015) på Den Norske Opera. I 2014 skrev han orkesterarrangementer for Kringkastingsorkestrets TV-konsert med Thea Hjelmeland og «Eva and the Heartmaker». Han har også vært musiker og elektronikksolist med Kork ved en rekke anledninger.

I februar 2015 hadde han tre produksjoner i Oslo. Spring Up Musical gikk på Operaen mens han selv spilte i Rytmar frå verdsrommet.

Baden hadde det musikalske ansvaret for Vinter-OL for ungdom 2016 på Lillehammer, der han var musical director, komponist og musikkprodusent.

Sammen med Sigve Bull skrev han temasangen «Go beyond. Create tomorrow».  

Han er musiker i 4. generasjon som sønn av Torkil Baden, sønnesønn av Conrad Baden og oldebarn av Olaf Jørgensen.

Referanser

Eksterne lenker 
 

Norske komponister